ലഖിംപൂര് ഖേരി സംഭവം : കര്ഷക സമരത്തെ ചോരയില് മുക്കിക്കൊല്ലാനുള്ള നടപടികള്ക്ക് രാജ്യം മാപ്പുനല്കില്ലെന്ന് ഉമ്മന് ചാണ്ടി തിരുവനന്തപുരം : കര്ഷക സമരത്തെ ചോരയില് മുക്കിക്കൊല്ലാനുള്ള ബിജെപിയുടെ കിരാതനടപടികള്ക്ക് രാജ്യം മാപ്പുനല്കില്ലെന്നു കോണ്ഗ്രസ് പ്രവര്ത്തക സമിതിയംഗം ഉമ്മന് ചാണ്ടി. സമരം ഒത്തുതീര്പ്പാക്കാന് നടപടി സ്വീകരിക്കുന്നതിനു പകരം കര്ഷകരെ കുറ്റക്കാരാക്കി നടത്തിയ പരാമര്ശം പ്രതിഷേധാര്ഹമാണ്. കേന്ദ്രം പാസാക്കിയ നിയമത്തിനെതിരേയുള്ള സമരത്തില് നൂറു കണക്കിനു കര്ഷകരാണ് ഇതിനോടകം ജീവത്യാഗം നടത്തിയത്. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read ലഖിംപൂര് ഖേരി സംഭവം : നരേന്ദ്ര മോദിക്ക് നരഭോജികളുടെ താലിബാനിസം ബാധിച്ചിരിക്കുന്നുവെന്ന് കെ സുധാകരന് സ്കൂളുകളില് ലൈംഗിക വിദ്യാഭ്യാസം നല്കണമെന്ന് വനിതാ കമ്മീഷന് അധ്യക്ഷ പി സതീദേവി പുരാവസ്തു നല്കി വഞ്ചിച്ചു : മോന്സണ് മാവുങ്കലിനെതിരെ ഒരു കേസ് കൂടി കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം കേന്ദ്രസര്ക്കാര് ഇനിയെങ്കിലും കണ്ണുതുറക്കണമെന്നും അദ്ദേഹം ആവശ്യപ്പെട്ടു. യോഗി ദുര്ഭരണം യു.പി സംസ്ഥാനത്തെ നരനായാട്ടിന്റെ വിളനിലമായി മാറ്റിയെന്ന് കെ.പി.സി.സി മുന് അധ്യക്ഷന് വി.എം സുധീരനും കുറ്റപ്പെടുത്തി. കര്ഷകരെ മരണത്തിലേയ്ക്കെത്തിക്കുകയും, അതിനെതിരെ ശക്തമായി പ്രതികരിച്ച പ്രിയങ്കഗാന്ധിയെ അറസ്റ്റുചെയ്യുകയും, പ്രതിപക്ഷ നേതാക്കളെ തടയുകയും ചെയ്ത യു.പി സര്ക്കാര് നടപടി ജനാധിപത്യവിരുദ്ധവും നീതിരഹിതവുമാണെന്ന് അദ്ദേഹം ആരോപിച്ചു.